Sølvgrå lavspinner ligner mye på de andre lavspinnerne i slekten . Framvingene hos hannen er ensfarget lyst skittengule, med et gulere parti i framkanten. Blygrå lavspinner har også et gult, smalt parti lengst fremme på framvingene, men hos den arten smalner dette av og blir nesten usynlig før vingespissen, mens barlavspinner har mer skitten brun-gule vinger. Hos sølvgrå lavspinner er dette gule feltet, jevnt helt ut til vingespissen. Bakvingene er ensfarget skittengul. Bakkroppen er også gulaktig grå, men mer gul bakerst. Vingene holdes taklagt bakover kroppen i hvile. Vingespennet er mellom 30 og  35 millimeter.